รัชโยธินเริ่มจัดวิ่งวงเวียน
ตำรวจนครบาลดีเดย์วันนี้-วิ่ง 3 เลนใช้สัญญาณไฟคุมรถ,วันที่ 23 ม.ค.60 พล.ต.ต.จิรพัฒน์ ภูมิจิตร รอง ผบช.น. กล่าวว่า วันที่ 24 ม.ค.นี้ บริษัท อิตาเลียนไทยฯ ผู้รับเหมาก่อสร้างรถไฟฟ้าสายสีเขียว สัญญาที่ 1 ช่วงหมอชิต-สะพานใหม่ จะปรับการจราจรบริเวณแยกรัชโยธินเป็นระบบวงเวียน โดยช่องจราจรรอบวงเวียน จำนวน 3 ช่องทาง ใช้ระบบสัญญาณไฟจราจรควบคุมการปล่อยรถแต่ละด้าน ทั้งนี้ การจัดระบบวงเวียน จะทำให้พื้นที่บริเวณแยกแคบลง อาจจะส่งผลต่อการปฏิบัติหน้าที่ของตำรวจจราจรที่จะไปยืนอำนวยความสะดวก อย่างไรก็ตาม ได้กำชับตำรวจจราจรพยายามดูแลผู้ใช้รถและประชาชนที่ผ่านแยกดังกล่าวอย่างเต็มที่ ซึ่งช่วงแรกคาดว่าผู้ใช้รถอาจจะสับสน และขับรถชะลอความเร็ว เพราะช่องจราจรไม่กว้าง กรณีวิ่งคู่กับรถเมล์อาจจะเหลือเพียง 2 ช่องเท่านั้น ประมาณ 2-3 วันคงจะปรับตัวได้ จึงขอเตือนประชาชนขับขี่ด้วยความระมัดระวัง เพื่อความปลอดภัยต่อตนเองและผู้อื่น,พล.ต.ต.จิรพัฒน์กล่าวว่า สำหรับการขยายพื้นที่ก่อสร้างบริเวณห้าแยกลาดพร้าว ซึ่งตามแผนผู้รับเหมาจะเริ่มเข้าพื้นที่ก่อสร้างบริเวณหน้าห้างเซ็นทรัล วันที่ 1 ก.พ.นี้ เบื้องต้นได้ประสานการรถไฟฟ้าขนส่งมวลชนแห่งประเทศไทย (รฟม.) และผู้รับเหมา ขอดูสภาพการจราจรที่บริเวณแยกรัชโยธินก่อนประมาณ 2-3 วัน.
พล.ต.ต.จิรพัฒน์ ภูมิจิตร รอง ผบช.น. กล่าวว่า วันที่ 24 ม.ค.นี้ บริษัท อิตาเลียนไทยฯ ผู้รับเหมาก่อสร้างรถไฟฟ้าสายสีเขียว สัญญาที่ 1 ช่วงหมอชิต-สะพานใหม่ 
จิรพัฒน์ ภูมิจิตร,รถไฟฟ้าสายสีเขียว,จราจรรอบวงเวียน,ห้าแยกลาดพร้าว,ห้างเซ็นทรัล